Gandia participa a l'Iberian Mice Forums de Benidorm per a promocionar el turisme de congressos
26 octubre 2022

## Gandia participa a l'Iberian Mice Forums de Benidorm per a promocionar el turisme de congressos26 octubre 2022Última actualització: 26 octubre 2022

![](../gestion/img/e8d733c44291650b958b6965ddfe8c7202e0160d3baa0fb281fda53fe36629d5.jpg)  
  

El **departament de Turisme de l'Ajuntament de Gandia**, a través del **Convention Bureau**, va participar del 18 al 20 d'octubre, a Benidorm, en un fòrum/ workshop d'encontre, **l'Iberian Mice Forums IMF Benidorm 2022**. Es tractava d'una trobada entre empreses organitzadores de congressos, jornades i seminaris de tot el territori europeu amb proveïdors de serveis i destinacions de la Comunitat Valenciana i de tot el territori nacional baix el suport de Valencia Turisme.  
  
L'objectiu d'aquest encontre va ser el de donar a conéixer a organitzadors d'esdeveniments els recursos i les destinacions de la Comunitat Valenciana en matèria de Turisme de Congressos.  
  
Concretament, la representació de Gandia a través del **Gandia Convention Bureau**, en el marc general de captar esdeveniments **MICE** i presentar la nostra candidatura per a la celebració dels mateixos a la nostra ciutat en temporada turística baixa i mitja, va poder donar a conéixer Gandia i tots els seus recursos turístics, com ara espais, salons, oferta d'allotjament, etc.  
  
En definitiva, es va mostrar l'oferta turística en general a 30 empreses de diferents països europeus al mateix temps que se'ls va informar sobre els serveis d'assessorament i acompanyament al seu abast que ofereix el **Gandia Convention Bureau.**